สังคมข่าวหุ้น
*... ดัชนีตลาดหุ้นไทยปิดที่ระดับ 1,370.82 จุด ลดลง 2.16 จุด มูลค่าการซื้อขาย 63,320 ล้านบาท จับตามาตรการความช่วยเหลือของธนาคารแห่งประเทศไทย (ธปท.) ที่จะให้สถาบันการเงินช่วยปรับลดอัตราดอกเบี้ยสินเชื่อบัตรเครดิต-สินเชื่อส่วนบุคคล และการประชุมคณะกรรมการนโยบายการเงิน (กนง.) วันที่ 24 มิ.ย. คาดว่าจะคงอัตราดอกเบี้ยนโยบายในระดับเดิม ...
21 มิ.ย. 2563

สโนว์แมน
*… ดัชนีตลาดหุ้นไทยปิดที่ระดับ 1,370.82 จุด ลดลง 2.16 จุด มูลค่าการซื้อขาย 63,320 ล้านบาท จับตามาตรการความช่วยเหลือของธนาคารแห่งประเทศไทย (ธปท.) ที่จะให้สถาบันการเงินช่วยปรับลดอัตราดอกเบี้ยสินเชื่อบัตรเครดิต-สินเชื่อส่วนบุคคล และการประชุมคณะกรรมการนโยบายการเงิน (กนง.) วันที่ 24 มิ.ย. คาดว่าจะคงอัตราดอกเบี้ยนโยบายในระดับเดิม …
*… กลุ่มกิจการร่วมค้า BBS (BA-BTS-STEC) เซ็นสัญญารับงานโครงการพัฒนาสนามบินอู่ตะเภาและเมืองการบินภาคตะวันออก มูลค่า 2.9 แสนล้าน ระยะเวลา 50 ปี ซึ่งเป็นการเซ็นสัญญาร่วมทุนระหว่างรัฐกับเอกชน (PPP) ใหญ่สุดในเอเชียแปซิฟิกปีนี้ คาดอีก 18 เดือนเอกชนเริ่มเข้าพื้นที่ก่อสร้างได้ ตามแผนงานก่อสร้างจะแล้วเสร็จพร้อมเปิดบริการเฟส 1 ได้ในปี 2567 ส่วนเฟส 2 เสร็จประมาณปี 2573 เฟส 3 ประมาณปี 2585 และเฟส 4 น่าจะแล้วเสร็จปี 2598 …
*… PTT ลงนามสัญญาซื้อขายก๊าซระยะยาว (Global DCQ) ป้อน LNG โรงไฟฟ้า กฟผ. ต่ออีก 10 ปี ตั้งแต่เดือน ก.ค. 2563-ก.ค. 2573 มีปริมาณรับซื้อก๊าซสูงสุด 736 ล้านลูกบาศก์ฟุตต่อวัน มูลค่าสัญญากว่า 3.4 แสนล้านบาท อย่างไรก็ตาม ปัจจุบันมีผู้ที่ได้รับอนุญาตประกอบกิจการจัดหาและค้าส่งก๊าซธรรมชาติ (Shipper) ทั้งสิ้น 5 ราย ได้แก่ PTT, กฟผ., GULF, หินกองเพาเวอร์โฮลดิ้ง (HKH) และ BGRIM โดยขณะนี้มีเพียง PTT และกฟผ.ที่นำเข้ามาแล้ว …
*… FPT ราคาพุ่ง 2.52% มาปิดตลาด 12.20 บาท หลังบอร์ดให้บ.ย่อยขายสินทรัพย์ที่เป็นโรงงานและคลังสินค้าเข้ากองทุน FTREIT มูลค่า 3,879 ล้านบาท ภายในวันที่ 28 ก.พ. 2564 เปลี่ยนทรัพย์สินเป็นเงินทุนสำหรับการขยายกิจการของกลุ่มบริษัท เพื่อนำเงินไปใช้ในการพัฒนาอาคารโรงงาน อาคารคลังสินค้า หรือการลงทุนต่าง ๆ และชำระคืนหนี้บางส่วน พร้อมตั้ง “ธนพล ศิริธนชัย” นั่ง CEO คนใหม่ มีผลตั้งแต่วันที่ 17 ส.ค. 2563 เป็นต้นไป นำทัพขยายการลงทุนของธุรกิจ …
*… CPF น่าจะได้รับอานิสงส์จากข่าวที่จีนระงับการนำเข้าเนื้อหมูจากบริษัท Toennies Group ของเยอรมนี หลังจากพบว่าคนงานกว่า 600 คนได้ติดเชื้อไวรัสโควิด-19 ซึ่งจะทำให้จีนต้องนำเข้าหมูจากต่างประเทศแหล่งอื่นมากขึ้น โดยเฉพาะจากประเทศข้างเคียงและมีพรมแดนติดกัน เช่น เวียดนาม คาดจะส่งออกไปจีนมากขึ้น จะทำให้ราคาหมูในเวียดนามจะยังอยู่ในระดับสูงในระดับประมาณ 79,000-80,000 ดอง/กิโลกรัม ก็จะส่งผลดีต่อ CPF ซึ่งมีรายได้จากเวียดนามประมาณ 20% ของยอดขาย บล.เคทีบี (ประเทศไทย) แนะ “ซื้อ” หุ้น CPF ให้ราคาเป้าหมาย 35 บาท …
*… ศรีตรังโกลฟส์ (ประเทศไทย) หรือ STGT วันนี้ (22 มิ.ย.) สรุปราคาเสนอขายสุดท้าย จากที่ได้กำหนดช่วงราคาขายหุ้น IPO อยู่ที่ 32-34 บาท/หุ้น หลังจากทำ Book Building แล้วมีดีมานด์มากกว่าจำนวนที่เสนอขาย 444.78 ล้านหุ้น คาดว่าจะสามารถและจะเปิดให้จองซื้อหุ้นได้ในวันที่ 23-25 มิ.ย. และน่าจะนำหุ้นเข้าซื้อขายในตลาดหลักทรัพย์แห่งประเทศไทย (SET) ได้ในวันที่ 2 ก.ค.นี้ มองโอกาสการเติบโตจากการใช้ถุงมือยางในกลุ่มประเทศกำลังพัฒนาและกลุ่มเอเชียค่อนข้างสูง สำหรับถุงมือยางธรรมชาติ ปัจจุบันบริษัทส่งออกไปขาย 140 ประเทศทั่วโลก และมีเป้าหมายจะขายไปทุกประเทศทั่วโลก อนาคตยังดูสดใสตามดีมานด์ที่ยังมีสูงในช่วงที่โควิด-19 แพร่ระบาดอยู่ทั่วโลก ส่วนหุ้น STA ล่าสุดราคาอยู่ที่ 28.25 บาทเอง …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ปิดท้ายด้วย Post Market Report โดยสุภชัย ปกป้อง เวลา 17.30 น.